**CENTAR ZA ODGOJ I OBRAZOVANJE**

**TOMISLAV ŠPOLJAR**

**JURJA KRIŽANIĆA 33**

**VARAŽDIN**

KLASA:  007-04/25-02/10

URBROJ: 2186-40-01-25-2

Varaždin, 25. lipnja 2025.godine

Zapisnik s 3. sjednice Školskog odbora Centra za odgoj i obrazovanje Tomislav Špoljar održane elektronskim putem u vremenskom periodu od 23. lipnja 2025. godine od 10:29 sati do 25. lipnja 2025. godine do 11:00 sati

**OČITOVALI SU SE:** Tamara Herjavec Habek, Kristina Kralj, Klara Mesarić, Dragica Horvat, Damir Ježić, Zlata Golubić- Suša, Edita Štok

**NIJE SE OČITOVAO/LA:** -

**DNEVNI RED:**

1. Verifikacija zapisnika s prethodne sjednice Školskog odbora Centra za odgoj i obrazovanje Tomislav Špoljar

2. Obavijest o otpisu knjižnične građe

3. Zasnivanje radnog odnosa na određeno vrijeme – poludnevni boravak

4. Donošenje Kućnog reda Centra za odgoj i obrazovanje Tomislav Špoljar

5. Obavijest o sklapanju aneksa ugovora o radu

6. Izvješće o realiziranim aktivnostima školskog sportskog društva "Kojot"

**Ad – 1**

**Verifikacija zapisnika s prethodne sjednice Školskog odbora Centra Tomislav Špoljar**

Svim članovima Školskog odbora Centra u pozivu na 3. sjednicu Školskog odbora poslan je Zapisnik sa 2. sjednice Školskog odbora. Na zapisnik članovi Školskog odbora nisu imali primjedbi te je isti prihvaćen.

**ZAKLJUČAK:** Članovi Školskog odbora prihvatili su Zapisnik s prethodne sjednice Školskog odbora.

**Ad – 2**

**Obavijest o otpisu knjižnične građe**

Predsjednica Školskog odbora obavijestila je članove Školskog odbora da je dana 17. lipnja 2025. godine ravnatelj Centra donio Odluku o provođenju redovnog godišnjeg otpisa knjižnične građe koji će biti proveden u razdoblju od 18. 08. 2025. do 29. 08. 2025. godine i imenovao Povjerenstvo koje će po obavljenom otpisu predati zapisnik o otpisu s popisima knjižnične građe predloženima za otpis i njezinom materijalnom vrijednosti te prijedlog o načinu postupanja sa otpisanom knjižničnom građom, a sve temeljem članka 7. Zakona o knjižnicama i knjižničnoj djelatnosti („Narodne Novine“ broj: 17/19, 98/19, 114/22 i 36/24),  članka 23. Pravilnika o zaštiti, reviziji i otpisu knjižnične građe („Narodne Novine“ broj: 27/23), članka 29. Statuta Centra za odgoj i obrazovanje Tomislav Špoljar („Službeni vjesnik Grada Varaždina” broj: 2/19, 8/20 i 5/24) i Pravilnika o radu školske knjižnice.

Svim članovima Školskog odbora dostavljena je na uvid Odluka ravnatelja o otpisu knjižnične građe s imenovanim povjerenstvom.

**ZAKLJUČAK:** Članovi Školskog odbora obaviješteni u vezi s otpisom knjižnične građe.

**Ad – 3**

**Zasnivanje radnog odnosa na određeno vrijeme – poludnevni boravak**

Djelatnik Centra, Dejan Pandža, prof. defektolog-socijalni pedagog, zaposlen u Centru za odgoj i obrazovanje Tomislav Špoljar na radnom mjestu stručnog radnika u sustavu socijalne zaštite 2 koji obavlja poslove provođenja socijalne usluge - poludnevni boravak koristit će godišnji odmor za 2025. godinu u razdoblju od 01. 07. 2025. do 08. 08. 2025. godine, ukupno 28 radnih dana.

Potrebno je zaposliti njegovu zamjenu za navedeno razdoblje kako bi se usluga poludnevnog boravka mogla u kontinuitetu provoditi.

Temeljem članka 16. stavka 3. Kolektivnog ugovora za djelatnost socijalne skrbi („Narodne novine“ broj: 61/18) javni natječaj nije potreban u slučajevima rada na određeno vrijeme radi zamjene odsutnog zaposlenika.

Temeljem navedenog ravnatelj Centra zatražio je prethodnu suglasnost Školskog odbora na sklapanje ugovora o radu s Ivanom Klarić, magistrom edukacijske rehabilitacije.

U privitku poziva dostavljen je zahtjev ravnatelja za davanje prethodne suglasnosti za sklapanje ugovora o radu na određeno vrijeme sa Ivanom Klarić.

Članovi Školskog odbora Centra donijeli su jednoglasnu

**ODLUKU**

**o davanju prethodne suglasnosti u vezi sa zasnivanjem radnog odnosa**

**Članak 1.**

Školski odbor Centra za odgoj i obrazovanje Tomislav Špoljar daje prethodnu suglanost ravnatelju Centra za odgoj i obrazovanje Tomislav Špoljar da sa Ivanom Klarić sklopi Ugovor o radu na određeno vrijeme, puno radno vrijeme, 40 sati tjedno do povratka djelatnika Dejana Pandže počevši od 1. srpnja 2025. godine.

**Članak 2.**

Ova Odluka o davanju prethodne suglasnosti stupa na snagu danom donošenja.

**ZAKLJUČAK:** Članovi Školski odbor Centra za odgoj i obrazovanje Tomislav Špoljar donijeli su Odluku o davanju prethodne suglasnosti ravnatelju Centra za odgoj i obrazovanje Tomislav Špoljar na sklapanje ugovora o radu sa Ivanom Klarić na određeno vrijeme, puno radno vrijeme, 40 sati tjedno do povratka djelatnika Dejana Pandže.

**Ad – 4**

**Donošenje Kućnog reda Centra za odgoj i obrazovanje Tomislav Špoljar**

Temeljem Protokola o kontroli ulaska i izlaska u školskim ustanovama kojeg je donijelo Ministarstvo znanosti, obrazovanja i mladih 02. 01. 2025. godine bilo je potrebno revidirati interni akt – Kućni red.

Prije donošenja istog od strane Školskog odbora provedene su rasprave na Učiteljskom vijeću, Vijeću roditelja i Vijeću učenika.

Članovima Školskog odbora u privitku je dostavljen konačni prijedlog Kućnog reda.

Temeljem gore navedenog članovi Školskog odbora Centra za odgoj i obrazovanje Tomislav Špoljar donijeli su jednoglasnu

**ODLUKU**

**o donošenju Kućnog reda Centra za odgoj i obrazovanje Tomislav Špoljar**

**Članak 1.**

Školski odbor Centra za odgoj i obrazovanje Tomislav Špoljar na 3. elektronskoj sjednici održanoj u vremenskom razdoblju od 23. lipnja 2025. godine do 25. lipnja 2025. godine donosi Odluku o donošenju Kućnog reda Centra za odgoj i obrazovanje Tomislav Špoljar.

**Članak 2.**

Ovaj Kućni red stupa na snagu dan nakon dana objave na oglasnoj ploči Centra te se u roku od pet dana od stupanja na snagu objavljuje na mrežnoj stranici Škole i ističe na vidljivom mjestu u Centru.

**Članak 3.**

Odluka stupa na snagu danom donošenja.

**ZAKLJUČAK:** Članovi Školskog odbora donijeli su jednoglasnu Odluku o donošenju Kućnog reda Centra za odgoj i obrazovanje Tomislav Špoljar.

**Ad – 5**

**Obavijest o sklapanju aneksa ugovora o radu**

Djelatnica Centra, Ivana Peček, promijenila je prezime (Rogulja) i adresu stanovanja te je sa istom sklopljen Aneks I. ugovora o radu sa 15. 01. 2025. godine.

Djelatnica Centra, Ana Šamarija, promijenila je adresu stanovanja te je sa istom sklopljen Aneks I. ugovora o radu sa 19. 11. 2024. godine.

Djelatnica Centra, Kristina Koprek, promijenila je prezime (Đurasek) i adresu stanovanja te je sa istom sklopljen Aneks I. ugovora o radu sa 19. 05. 2025. godine.

**ZAKLJUČAK:** Članovi Školskog odbora obaviješteni u vezi sa sklapanjem aneks ugovora o radu s djelatnicima Centra (Rogulja, Šamarija, Đurasek).

**Ad – 6**

**Izvješće o realiziranim aktivnostima školskog sportskog društva "Kojot"**

Voditeljica Školskog sportskog društva "Kojot" dužna je sukladno članku 7. stavka 4. podstavka 5. Poslovnika o radu školskog sportskog društva "Kojot" na završetku školske godine dostaviti Školskom odboru popis svih aktivnosti Školskog sportskog društva koje su se realizirale. Budući da je nastavna 2024./2025. godina završena članovima Školskog odbora dostavljen je popis realiziranih i planiranih aktivnosti s popisom učenika sudionika na natjecanjima i osvojenim mjestima.

**ZAKLJUČAK:** Članovi Školskog odbora obaviješteni u vezi s realiziranim aktivnostima školskog sportskog društva „Kojot“.

ZAPISNIČAR: PREDSJEDNICA

ŠKOLSKOG ODBORA:

Kristina Đurasek Klara Mesarić, prof. logoped

**CENTAR ZA ODGOJ I OBRAZOVANJE**

**TOMISLAV ŠPOLJAR**

**JURJA KRIŽANIĆA 33**

**VARAŽDIN**

KLASA:  007-04/25-02/10

URBROJ: 2186-40-01-25-3

Varaždin, 25. lipnja 2025.godine

Temeljem članka 16. stavka 3. Kolektivnog ugovora za djelatnost socijalne skrbi („Narodne novine“ broj: 61/18) na 3. sjednici Školskog odbora Centra za odgoj i obrazovanje Tomislav Špoljar održanoj elektronskim putem u vremenskom periodu od 23. 06. 2025. godine do 25. 06. 2025. godine do 11:00 sati članovi Školskog odbora Centra za odgoj i obrazovanje Tomislav Špoljar donijeli su jednoglasnu

**ODLUKU**

**o davanju prethodne suglasnosti u vezi sa zasnivanjem radnog odnosa**

**Članak 1.**

Školski odbor Centra za odgoj i obrazovanje Tomislav Špoljar daje prethodnu suglasnost ravnatelju Centra za odgoj i obrazovanje Tomislav Špoljar da sa Ivanom Klarić sklopi Ugovor o radu na određeno vrijeme, puno radno vrijeme, 40 sati tjedno do povratka djelatnika Dejana Pandže počevši od 1. srpnja 2025. godine.

**Članak 2.**

Ova Odluka o davanju prethodne suglasnosti stupa na snagu danom donošenja.

PREDSJEDNICA

ŠKOLSKOG ODBORA:

Klara Mesarić, prof. logoped

**CENTAR ZA ODGOJ I OBRAZOVANJE**

**TOMISLAV ŠPOLJAR**

**JURJA KRIŽANIĆA 33**

**VARAŽDIN**

KLASA:  007-04/25-02/10

URBROJ: 2186-40-01-25-4

Varaždin, 25. lipnja 2025.godine

Temeljem članka 58. stavka 2. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 155/23 i 156/23) i članka 32. stavka 1. Statuta Centra za odgoj i obrazovanje Tomislav Špoljar („Službeni vjesnik Grada Varaždina” broj: 2/19, 8/20 i 5/24) na 3. sjednici Školskog odbora Centra za odgoj i obrazovanje Tomislav Špoljar održanoj elektronskim putem u vremenskom periodu od 23. 06. 2025. godine do 25. 06. 2025. godine do 11:00 sati članovi Školskog odbora Centra za odgoj i obrazovanje Tomislav Špoljar donijeli su jednoglasnu

**ODLUKU**

**o donošenju Kućnog reda Centra za odgoj i obrazovanje Tomislav Špoljar**

**Članak 1.**

Školski odbor Centra za odgoj i obrazovanje Tomislav Špoljar na 3. elektronskoj sjednici održanoj u vremenskom razdoblju od 23. lipnja 2025. godine do 25. lipnja 2025. godine donosi Odluku o donošenju Kućnog reda Centra za odgoj i obrazovanje Tomislav Špoljar.

**Članak 2.**

Ovaj Kućni red stupa na snagu dan nakon dana objave na oglasnoj ploči Centra te se u roku od pet dana od stupanja na snagu objavljuje na mrežnoj stranici Škole i ističe na vidljivom mjestu u Centru.

**Članak 3.**

Odluka stupa na snagu danom donošenja.

PREDSJEDNICA

ŠKOLSKOG ODBORA:

Klara Mesarić, prof. logoped